इसी तरह यहां पर टूटू बोस का माफीनामा भी उसी प्रॉब्लम की तरफ इशारा करता है. लड़कियों या स्त्री जाति से जुड़े किसी मामले पर जब लोगों को उनकी इंसेंसिटिविटी दिखाई जाती है, तब उनका जवाब होता है कि मेरी मां है या मेरी भी बहन है. या मेरी भी बेटी है. पुरुषों के लिए स्त्री की इज्जत या उससे जुड़े मामलों को सीरियसली लेना तभी संभव हो पाता है जब वो अपना सम्बन्ध उस स्त्री के साथ एस्टाब्लिश कर सकें. नोटिस करने वाली बात ये भी है कि कोई ये नहीं कहता कि मेरी पत्नी है /गर्लफ्रेंड है. स्त्रियों की कीमत तभी होती है पुरुषों की नज़र में जब वो उनका रिश्ता उनके साथ ऐसा हो जिसमें सेक्स इन्वोल्व ना हो.